**Tengler Gabriella - Benito Mussolini**

Olasz politikus, az olasz fasiszta párt alapítója.

Benito Amilcare Andrea Mussolini 1883. július 29-én született Predappioban. Szülei forradalmárokról nevezték el. Gyermekkora szegénységben telt. Tanítói végzettséget szerzett 1901-ben, de állását elvesztette. Ezután újságírásból próbált g.

megélni.

Apja elkötelezett szocialista volt, az ő hatására Mussolini is szimpatizált ezzel az ideológiával. Egyre fontosabb szerepekhez jutott az olasz szocialista mozgalomban, börtönbe is került. Kiszabadulása után átvette az országos pártlap, az *Avanti!* (Előre!) főszerkesztői posztját.

Az első világháború során politikai nézetei megváltoztak. Mussolini katonai szolgálatra jelentkezett, súlyosan megsebesült. 1919-ben nacionalista pártot alapított, a *Fasces*-t, amely a mozgalom nevét is adta: „fasizmus”. A fasces a Római Köztársaság korából eredő hatalmi jelvény, ami egy piros bőrszíjakkal összekötött vesszőnyaláb. Mussolini minden kapcsolatot megszakított a szocialistákkal, az egyházzal pedig jó kapcsolatot akart ápolni.

1921-ben már több mint 200 000 ember volt a Fasces tagja, a választásokon 35 képviselőjük került a parlamentbe. 1922-ben a fasiszták átvették a hatalmat, Mussolini miniszterelnök lett és kormányt alakított. Mussolini pártállamot hozott létre, megindult a fasiszta diktatúra kiépítése. A hadsereget nem sikerült irányítása alá vonni. Létrehozta a Lateráni Egyezményt XI. Pius pápával. Ebben államvallássá tették a római katolikus vallást és lehetővé vált a Vatikán létrejötte Rómán belül.

Mussolini kialakította magáról a gondoskodó vezér (*Duce*) képét. Hatékony propagandájával egyszemélyi diktatúrát hozott létre. Ellenőrzése alá vonta a médiát. Az volt a terve, hogy Olaszország váljon a Földközi-tenger vezető államává, a birodalmat Afrika északi részére is ki akarta terjeszteni.

Kezdetben nem szimpatizált Hitlerrel, azonban 1937-ven megegyezett vele. Olaszország a tengelyhatalmak oldalán lépett be a 2. világháborúba. A német-olasz erők végleges veresége után Mussolini megpróbált elmenekülni, azonban olasz partizánok elfogták és kivégezték. 1945. április 28-án halt meg.